pythainlp/thai-wiki-dataset-v4 huggingface dataset:
การเข้าป้อม

การเข้าป้อม หรือ การเดินเข้าป้อม  เป็นการเดินในเกมหมากรุกสากล ระหว่างขุนกับเรือในตำแหน่งแรกเริ่มของผู้เล่น ซึ่งเป็นการเคลื่อนที่ของหมากรุก 2 ตัวในตาเดียวกัน และเป็นการย้ายไปข้างหนึ่งนอกเหนือจากม้าที่สามารถ"กระโดดข้าม"กันได้
การเข้าป้อม ประกอบด้วยการย้ายขุนสองช่องไปทางที่มีเรือในแถวแรกของผู้เล่น จากนั้นก็ย้ายเรือไปยังช่องที่ขุนได้ข้ามมา การเข้าป้อมสามารถทำได้เฉพาะก็ต่อเมื่อตัวขุนไม่ยังเคยขยับ, เรือที่จะสับยังไม่เคยขยับ, ช่องระหว่างขุนและเรือไม่มีตัวใดขวาง, ตัวขุนยังไม่ถูกรุก และขุนจะไม่ข้ามฝั่งหรือจบในช่องที่มันถูกรุก การเข้าป้อมเป็นหนึ่งในกติกาหมากรุกสากล รวมถึงเป็นเทคนิคการย้ายขุน 
การบันทึกหมากสำหรับการเข้าป้อม ทั้งระบบเชิงพรรณนาและเชิงพีชคณิต คือ 0-0 ร่วมกับเรือฝั่งคิง และ 0-0-0 ร่วมกับเรือฝั่งควีน ส่วนในบันทึกเกมแบบพกพา จะใช้ O-O และ O-O-O แทน การเข้าป้อมฝั่งคิงบางครั้งเรียก"การเข้าป้อมระยะใกล้" และการเข้าป้อมฝั่งควีนบางครั้งเรียก"การเข้าป้อมระยะไกล" – ความแตกต่างขึ้นอยู่กับว่าเรือจะเคลื่อนที่ระยะใกล้ (สองช่องสี่เหลี่ยม) หรือระยะไกล (สามช่องสี่เหลี่ยม) 
การเข้าป้อมได้รับการเพิ่มลงในหมากรุกยุโรปช่วงศตวรรษที่ 14 หรือ 15 และยังไม่ได้พัฒนาเป็นรูปแบบอย่างที่เห็นในปัจจุบันจนถึงศตวรรษที่ 17 ส่วนหมากรุกของเอเชียไม่ได้มีการเคลื่อนที่เช่นนี้
<templatestyles src="Template:TOC_left/styles.css" /> 
 
หมายเหตุ.
<templatestyles src="Reflist/styles.css" />
รายชื่อธงในประเทศอัฟกานิสถาน

หน้านี้คือรายการธงที่มีการใช้ในประเทศอัฟกานิสถาน
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วอลเลย์บอลชายชิงแชมป์โลก รุ่นอายุไม่เกิน 23 ปี 2017

วอลเลย์บอลชายชิงแชมป์โลก รุ่นอายุไม่เกิน 23 ปี 2017  จะจัดขึ้นเป็นครั้งที่ 3 ของการแข่งขันวอลเลย์บอลระดับนานาชาติ และเป็นการแข่งขันชิงแชมป์โลกสำหรับทีมชาติที่มีอายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันจะจัดขึ้นที่ไคโร ประเทศอียิปต์ ระหว่างวันที่ 18–26 สิงหาคม ค.ศ. 2017 คาดว่าจะมี 12 ทีมที่เข้าร่วมการแข่งขัน
การคัดเลือก.
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม โดยการคัดเลือกจากการแข่งขันชิงแชมป์ทวีป
การแบ่งกลุ่ม.
การแบ่งกลุ่มจะใช้วิธีสลับฟันปลาจากอันดับโลกเอฟไอวีบี ยู23 ณ เดือนมกราคม ค.ศ. 2017 ทางสหพันธ์วอลเลย์บอลระหว่างประเทศสงวนสิทธิ์ให้เจ้าภาพเป็นทีมวางของกลุ่ม A โดยตัวเลขในวงเล็บเป็นลำดับจากอันดับโลก ยกเว้นเจ้าภาพอันดับ 10
อันดับการแข่งขัน.
<templatestyles src="Col-begin/styles.css"/>
พระสุธีวีรบัณฑิต (โชว์ ทสฺสนีโย)

พระสุธีวีรบัณฑิต (โชว์ ทสฺสนีโย ป.ธ.7),รศ.,ดร. เป็นพระราชาคณะชั้นสามัญเปรียญ ปัจจุบันดำรงตำแหน่งทางพระสังฆาธิการ เป็นผู้ช่วยเจ้าอาวาสพระอารามหลวง วัดศรีสุดารามวรวิหาร กรุงเทพมหานคร และมีตำแหน่งในสถาบันทางการศึกษา เป็นผู้อำนวยการสำนักส่งเสริมพระพุทธศาสนาและบริการสังคม มหาวิทยาลัยมหาจุฬาลงกรณราชวิทยาลัย,ผู้อุปถัมภ์ วัดโคกขมิ้นมังคลาราม ตำบลโคกเหล็ก อำเภอห้วยราช จังหวัดบุรีรัมย์
ประวัติ.
พระสุธีวีรบัณฑิต (โชว์ ทสฺสนีโย ป.ธ.7),รศ.,ดร. มีนามเดิมว่า โชว์ นามสกุล ผลเจริญ ภูมิลำเนาเดิม ณ บ้านโคกขมิ้น ตำบลโคกเหล็ก อำเภอห้วยราช จังหวัดบุรีรัมย์
สต็องดาล

สต็องดาล  เป็นหนึ่งในนามปากกาของ มารี-อ็องรี แบล (23 มกราคม ค.ศ. 1783 – 23 มีนาคม ค.ศ. 1842) นักเขียนชาวฝรั่งเศส
ประวัติ.
สต็องดาลเกิดเมื่อปี ค.ศ. 1783 ที่เมืองเกรอนอบล์ในจังหวัดอีแซร์ ในวัยเด็กเขาไม่ค่อยมีความสุขมากนัก เขาสนิทกับน้องสาวชื่อ ปอลลีน ซึ่งทั้งสองติดต่อกันจนถึงช่วงต้นศตวรรษที่ 19 ในปี ค.ศ. 1799 สต็องดาลเดินทางมาที่กรุงปารีสเพื่อสอบเข้าโรงเรียนสารพัดช่าง  ต่อมาในปี ค.ศ. 1810 เขาได้รับตำแหน่งผู้ตรวจสอบบัญชีประจำศาลปกครองสูงสุดฝรั่งเศสและมีส่วนในการปกครองอิตาลีของฝรั่งเศสช่วงสงครามนโปเลียน ในปี ค.ศ. 1812 สต็องดาลเข้าร่วมในกองทัพฝรั่งเศสที่ยกไปทำสงครามกับรัสเซีย และได้เห็นเหตุการณ์เผากรุงมอสโก ต่อมาเขาได้รับตำแหน่งผู้กำกับดูแลด้านอาวุธและถูกส่งไปที่เมืองสโมเลนสค์เพื่อเตรียมเสบียงให้แก่กองทัพที่กำลังยกทัพกลับ สต็องดาลเดินทางกลับกรุงปารีสในปีต่อมา หลังมีการทำสนธิสัญญาฟงแตนโบลในปี ค.ศ. 1814 เขาย้ายไปอยู่ที่เมืองมิลานในอิตาลี ในปี ค.ศ. 1830 สต็องดาลตีพิมพ์นิยายเรื่อง "สีแดงกับสีดำ" ("The Red and the Black") ซึ่งมีเนื้อหาสะท้อนสภาพสังคมฝรั่งเศสช่วงการฟื้นฟูราชวงศ์บูร์บง นิยายเรื่องนี้เป็นนิยายเรื่องแรก ๆ ที่มีการนำเสนอในแง่จิตวิทยาของตัวละคร ต่อมาในปี ค.ศ. 1839 เขาตีพิมพ์นิยายเรื่อง "The Charterhouse of Parma" ที่ต่อมาได้รับการยกย่องจากนักเขียนหลายคน เช่น ออนอเร เดอ บาลซัก, เลโอ ตอลสตอย, อ็องเดร ฌีด และเฮนรี เจมส์
ในช่วงท้ายของชีวิต สต็องดาลป่วยเป็นโรคซิฟิลิส การรักษาด้วยโพแทสเซียมไอโอไดด์และปรอททำให้ร่างกายของเขายิ่งทรุดหนัก สต็องดาลเสียชีวิตในปี ค.ศ. 1842 หลังจากเป็นลมชักบนถนนในกรุงปารีส
ภาษาสแกรตช์

สแกรตช์  เป็นภาษาโปรแกรมแบบเห็นภาพ (visual) รูปแบบเสรี พัฒนาโดย The MIT Media Lab โดยสแกรตช์สามารถสร้างแอนิเมชัน และ เกม ในรูปแบบง่าย ๆ สแกรตช์ถือสัญญาอนุญาตสาธารณะทั่วไปของกนูเวอร์ชัน 2 และสัญญาอนุญาตรหัสต้นฉบับของสแกรตช์
ในปี ค.ศ. 2013 สแกรตช์ 2 ได้เปิดตัวอย่างเป็นทางการในอินเทอร์เน็ต และเป็นโปรแกรมสำหรับวินโดวส์, แมคโอเอส และลินุกซ์ (ต้องมีอะโดบี แอร์ ก่อน) 
วันที่ 2 มกราคม ค.ศ. 2019 สแกรตช์ 3 ได้เปิดตัวอย่างเป็นทางการในรูปแบบ เอชทีเอ็มแอล5 (HTML5) และจาวาสคริปต์ (JavaScript) โดยไม่ต้องใช้แฟลชเพลเยอร์ และสามารถใช้งานได้ผ่านทางอุปกรณ์เคลื่อนที่ โดยจุดประสงค์ของการปล่อยตัวสแกรตช์ 3 เพื่อให้สแกรตช์สามารถเปลี่ยนแปลงรูปแบบบล็อก และรูปลักษณ์แบบใหม่อีก โดยลักษณะบล็อกจะใหญ่กว่าเล็กน้อย และเนื่องจากแฟลชเพลเยอร์จะถูกหยุดการรองรับในเดือนธันวาคม ค.ศ. 2020 จึงเปลี่ยนมาใช้เอชทีเอ็มแอล5 และจาวาสคริปต์แทน และทำให้ไม่ได้สนับสนุนอินเทอร์เน็ตเอกซ์พลอเรอร์อีกต่อไป
กีซึงนัง จอมนางสองแผ่นดิน

กีซึงนัง จอมนางสองแผ่นดิน  ละครโทรทัศน์เกาหลีแนวย้อนยุคอิงประวัติศาสตร์จาก สถานีโทรทัศน์เอ็มบีซี นำแสดงโดย ฮา จี-ว็อน จี ชัง-อุก และ จู จิน-โม ออกอากาศตอนแรกเมื่อวันที่ 28 ตุลาคม พ.ศ. 2556 และออกอากาศตอนสุดท้ายเมื่อวันที่ 29 เมษายน พ.ศ. 2557 มีความยาวทั้งสิ้น 51 ตอน
ในประเทศไทยทาง ช่อง 3 ได้ซื้อลิขสิทธิ์ละครเรื่องนี้จากเอ็มบีซีมาออกอากาศทาง ช่อง 3 แฟมิลี่ โดยออกอากาศตอนแรกเมื่อวันที่ 19 พฤษภาคม พ.ศ. 2560
เนื้อหาของละครเรื่องนี้ดัดแปลงจากพระราชประวัติของ จักรพรรดินีคี จักรพรรดินีองค์สุดท้ายแห่ง ราชวงศ์หยวน โดยเล่าถึง กีซึงนัง (ฮา จี-ว็อน) หญิงสาวชาวเกาหลีที่มีเหตุให้เธอต้องไปอภิเษกเป็นจักรพรรดินีของ จักรพรรดิหยวนฮุ่ยจง (จี ชาง-อุค) แต่เธอก็ไม่เคยลืมรักแรกอย่าง วังยู (จู จิน-โม)
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ช่อง 3 แฟมิลี่
 ซีรีส์เกาหลี วันจันทร์ - พฤหัสบดี เวลา 19:15 - 20:15 น. และวันศุกร์ เวลา 19:00 - 20:00 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">กีซึงนัง จอมนางสองแผ่นดิน</td>
<th style="width: 33%;">ถัดไป</th>
</tr><tr style="text-align: center;">
<td> 6 มังกรกำเนิดโชซอน
</td>
<td> ซาอิมดัง บันทึกรักตำนานศิลป์
</td></tr>
</table>
การปฏิรูปปีเคโอ

การปฏิรูปปีเคโอ  เป็นนโยบายใหม่ที่นำมาใช้ในช่วงปี ค.ศ. 1864 ถึง ค.ศ. 1867 โดยรัฐบาลโชกุนโทกูงาวะของญี่ปุ่น เพื่อตอบโต้ความรุนแรงที่เพิ่มสูงขึ้นจากแคว้นซัตสึมะและแคว้นอื่น ๆ เป็นขั้นตอนแรกที่จะกลายเป็นส่วนสำคัญในการปฏิรูปและการเปลี่ยนแปลงที่จะเกิดขึ้นต่อมาในรัชกาลจักรพรรดิเมจิ 
เมื่อโชกุนถึงแก่อสัญกรรมและจักรพรรดิเสด็จสวรรคตไล่เลี่ยกัน บากูฟู (รัฐบาลโชกุน) กำหนดการปฏิรูปปีเคโอเพื่อป้องกันมิให้ญี่ปุ่นแตกสามัคคีหรือสับสนวุ่นวาย ทั้งยังทำให้เป็นตะวันตกซึ่งระบบข้าราชการประจำ กองทัพ เศรษฐกิจ โดยมุ่งเน้นการเลื่อนขั้นในระบบราชการด้วยคุณธรรม (ไม่ใช่ชาติวุฒิ) และการปรับนโยบายการค้ากับชาติอื่น
บากูฟุหวังว่าการปฏิรูปเหล่านี้จะยุติการกบฏของซัตสึมะและโชชูซึ่งมันไม่เกิดขึ้น พวกกบฏไม่ต้องการเห็นการเปลี่ยนแปลงเหล่านี้จากบากูฟุ ซึ่งใกล้เคียงกับสิ่งที่ฝ่ายกบฏก็ต่อสู้ดิ้นรนมาโดยตลอด
บรรณานุกรม.
<templatestyles src="Reflist/styles.css" />
รีพับลิก P-47 ธันเดอร์โบลท์

รีพับลิก P-47 ธันเดอร์โบลท์ (Republic P-47 Thunderbolt) เป็นเครื่องบินขับไล่ทิ้งระเบิดที่ส่วนมากถูกใช้ในแนวรบยุโรปในสงครามโลกครั้งที่สอง ซึ่งเคยคุ้มกันเครื่องบินทิ้งระเบิด แต่ในภายหลังได้แทนที่ด้วย พี-51 มัสแตงที่มีพิสัยไกลกว่า แต่ พี-47 ยังรับหน้าที่ในการโจมตีภาคพื้นดิน นอกจากนี้ยังคุ้มกันเครื่องบินทิ้งระเบิดในแนวรบแปซิฟิก อีกด้วย
ความแข็งแกร่ง.
เกราะขนาด 9.5 มิลลิเมตร รอบห้องนักบิน เป็นโครงสร้างที่แข็งแกร่ง History Channel พี-47 ทันเดอร์โบลท์
นักบินโรเบร์ต เอส. จอห์นสัน รอดจากการถูก เอ็ฟเว 190 ยิงสองรอบ โดยระหว่างกลับฐาน ถูกสกัดโดยเสืออากาศเยอรมัน
อีกอน ไมเยอร์ เมือถึงฐาน เขานับรูกระสุน ได้มากกว่า 200 รู โดยไม่ต้องเดินรอบเครื่องเลย
โว้กไทยแลนด์

โว้กไทยแลนด์  เป็นนิตยสารแฟชั่นและครรลองชีวิตของไทย เป็นฉบับนานาชาติลำดับที่ 21 ของโลก ฉบับปฐมฤกษ์อย่างเป็นทางการ คือ ฉบับเดือนกุมภาพันธ์ พ.ศ. 2556 โดยมีนางแบบคนแรก คือ พิชญ์สินี ตันวิบูลย์ และได้นักออกแบบเครื่องประดับบนศีรษะอย่างฟิลิป เทรซีย์ ร่วมงานในฉบับนี้
ประวัติ.
เจมส์ วูลเฮาส์ ประธานประจำภูมิภาคเอเชียแปซิฟิกของบริษัทคอนด์แนสต์อินเตอร์เนชันแนล ได้จัดก่อตั้งโว้กฉบับประเทศไทยในชื่อ"โว้กไทยแลนด์" ในปี พ.ศ. 2556 ภายใต้บริษัทเซเรนดิพิตีมีเดียจำกัด โดยมีหัวหน้าบรรณาธิการบริหารคนแรกคือกุลวิทย์ เลาสุขศรี และสิริ อุดมฤทธิรุจ ดำรงตำแหน่งประธานเจ้าหน้าที่บริหาร ทั้งสองคนมีประสบการณ์ในอุตสาหกรรมการพิมพ์แฟชั่นนิตยสารแอลไทยแลนด์มาก่อน โดยปกฉบับแรกคือนางแบบพิชญ์สินี ตันวิบูลย์ สวมหมวกลูกไม้สีทองทรงคล้ายชฎาฝีมือการออกแบบของฟิลิป เทรซี อีกทั้งยังมีปกพิเศษครั้งแรก มอบสำหรับแขกผู้มาร่วมงานเปิดตัวกับปกคือ น้ำทิพย์ จงรัชตวิบูลย์ ซึ่งสวมสวมชฎาเช่นเดียวกัน
คำวิจารณ์.
เมื่อ"โว้กไทยแลนด์" ฉบับแรกวางจำหน่ายมีกระแสวิจารณ์ในหลายด้าน โยนินาห์ อลิซา จากเดอะแฟชั่นสปอต กล่าวว่า "เป็นเรื่องดีที่ได้เห็นพวกเขายอมรับวัฒนธรรมไทยเล็กน้อยในฉบับแรก และปกสวยในโทนสีทองที่ดูยอดเยี่ยมจริง ๆ เป็นวิธีที่ดีในการเริ่มต้นฉบับใหม่ พวกเขายังมีโอกาสอีกมากมายที่ต้องปรับปรุง ซึ่งฉันแน่ใจว่าพวกเขาจะปรับปรุงในฉบับหน้า แต่สำหรับปกแรก ฉันคิดว่ามันค่อนข้างน่ารัก" โนแลน อองให้ความเห็นว่า "จริง ๆ แล้ว การกำกับศิลป์ของปกมีความโดดเด่นแต่ไม่ได้แสดงให้เห็นถึงคุณค่าของ"โว้ก" มันเหมือนนิตยสาร"มาดามฟิกาโร"มากกว่า แต่ฉันเชื่อว่าเนื้อหาและผู้มีส่วนร่วมภายในจะเป็นไปตามมาตรฐานของคอนด์แนสต์" "รอยเตอร์ส" ได้ตั้งข้อสังเกตว่าการปรากฏตัวของนิตยสารโว้กในประเทศไทยทำให้เกิดคำถามเกี่ยวกับช่องว่างรายได้ของประเทศ และความแตกต่างอย่างสิ้นเชิงระหว่างวิถีชีวิตของชาวเมืองในกรุงเทพฯ จำนวนมากกับร้อยละ 66 ของประชากรที่อาศัยอยู่ในสลัมบริเวณรอบนอกเมือง หรือในพื้นที่ชนบทที่ห่างไกลจากความทันสมัย และห้างสรรพสินค้าชั้นนำ
ในฉบับเดือนพฤศจิกายน พ.ศ. 2556 ปกโดยนางแบบเนโอมี แคมป์เบลล์ ถูกวิจารณ์ว่าปรับสีผิวของเธอมากเกินไป
บอนาเพที (เพลง)

"บอนาเพที"  เป็นเพลงของนักร้องชาวอเมริกัน เคที เพร์รี ร้องรับเชิญโดยกลุ่มฮิปฮอป มีโกส เพลงเป็นแนวแดนซ์ป็อปที่มีเนื้อหาสองแง่สองง่ามเกี่ยวกับอาหาร เพลงวางจำหน่ายในวันที่ 28 เมษายน ค.ศ. 2017 เป็นซิงเกิลที่สองจากสตูดิโออัลบั้ม "วิตเนส" มิวสิกวิดีโอตามมาในวันที่ 12 พฤษภาคม ค.ศ. 2017 และแสดงเพร์รีถูกพ่อครัวนำมาเตรียมและเสิร์ฟเป็นอาหาร
การประพันธ์เพลง.
"บอนาเพที" เป็นเพลงแดนซ์ป็อปผสมดิสโก้และแทร็ปป็อป ความยาว 3 นาที 47 วินาที เพร์รีบรรยายในงานประกาศรางวัลแกรมมีครั้งที่ 59 ว่าเป็นเพลงที่ "ค่อนข้างเกี่ยวกับเพศ" ที่เคยเป็นส่วนหนึ่งของ 'เพลงเก่า ๆ ของเคที เพร์รีที่คุณรักนักรักหนา' ฮิว แม็กอินไทร์จาก"ฟอบส์" กล่าวว่าเพลงมีท่วงทำนอง "เย็น ๆ ในหน้าร้อน มีกลิ่นอายยุค 90" และจังหวะดนตรีที่ค่อย ๆ แน่นขึ้น จนในที่สุดแล้ว 'ไม่อาจปฏิเสธได้' นักเขียนจากเอ็มทีวี ซาชา เกฟเฟน เรียกเพลงนี้ว่า "อาหารบุฟเฟต์" (smorgasbord) สองแง่สองง่าม ในเพลง เพร์รีร้องว่า "I'm all that you want, boy/All that you can have, boy/Got me spread like a buffet/Bon appétit, baby"
เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค

เจ้าหญิงอเล็กซันดราแห่งไซน์-วิทเกินชไตน์-แบร์เลอบวร์ค (Alexandra Rosemarie Ingrid Benedikte) เป็นพระธิดาในริชชาร์ท เจ้าชายที่ 6 แห่งไซน์-วิทเกินชไตน์-แบร์เลอบวร์ค และเจ้าหญิงเบเนดิกเทอแห่งเดนมาร์ก เป็นพระราชนัดดาในสมเด็จพระเจ้าเฟรเดอริกที่ 9 แห่งเดนมาร์ก และอิงกริดแห่งสวีเดน สมเด็จพระราชินีแห่งเดนมาร์ก และเป็นพระราชภาคิไนยในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ เป็นพระขนิษฐาในเจ้าชายกุสตาฟแห่งไซน์-วิตเกนชไตน์-เบอร์เลบวร์คที่ 7 พระองค์เสกสมรสกับเคานต์เจฟเฟอร์สันแห่งเพอร์ฟิวและเคลนท์-อิลลักค์ พระองค์จึงมีพระอิสริยยศเป็น เคาน์เตสแห่งเพอร์ฟิวและเคลนท์-อิลลักค์ ตามพระสวามี มีพระบุตร 2 พระองค์ ต่อมาใน พ.ศ. 2560 พระองค์และพระสวามีได้ประกาศแยกทางกันอย่างเป็นทางการ พระบุตรทั้งสองมีสิทธิ์ไปมาหาบิดาได้ตามปกติ
เสกสมรสครั้งที่ 2.
เจ้าหญิงอเล็กซันดราแห่งไซน์-วิทเกินชไตน์-แบร์เลอบวร์ค ทรงเสกสมรสครั้งที่ 2 กับเคานต์มิเคล เอห์เลอเฟลด์-เลาเออร์วิก-บิลเลอ เคานต์แห่งเอเกสคอฟ เลขาธิการพระราชวัง สำนักพระราชวังเดนมาร์ก เมื่อวันที่ 18 พฤษภาคม พ.ศ. 2562 โดยมีเจ้าฟ้าหญิงเบเนดิกเทอแห่งเดนมาร์ก พระมารดา เจ้าชายกุสทัฟแห่งไซน์-วิทเกินชไตน์-แบร์เลอบวร์ค เจ้าหญิงนาตาลีแห่งไซน์-วิตเกนชไตน์-เบอร์เลบวร์ค เสด็จมาร่วมงาน ณ วิหารเซนต์เยอร์เกน เมืองสเวนด์โบร์ก ราชอาณาจักรเดนมาร์ก
โรจู

โรจู  หรือแปลเป็นภาษาไทยว่า ผู้อาวุโส (Elder) เป็นตำแหน่งขุนนางชั้นสูงสุดในรัฐบาลโชกุนโทกูงาวะ แห่งยุคเอโดะ โดยแต่งตั้งจาก ไดเมียว (大名) ที่มีที่ดินระหว่าง 25,000 – 50,000 โคกุ
แต่เดิมในยุคโชกุน 2 คนแรกคือโชกุนอิเอยาซุและโชกุนฮิเดตาดะ มีตำแหน่งโรจูเพียงแค่ 2 คนต่อมาได้เพิ่มเป็น 5 คนก่อนจะปรับลดลงมาเหลือ 4 คน
ต่อมาในสมัยโชกุนสึนาโยชิ ได้มีการลดอำนาจของโรจูลงพร้อมกับตั้งตำแหน่ง ไทโร (大老) ขึ้นมามีอำนาจเหนือโรจูแทน
เคานต์เคลาส์-คาร์ซีมีร์แห่งออเรนจ์-นัสเซา

เคานต์เคลาส์-คาร์ซีมีร์แห่งออเรนจ์-นัสเซา  เป็นพระโอรสพระองค์เดียวใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาชายเพียงพระองค์เดียวใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะชายเพียงพระองค์เดียวใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยมีพระบิดามารดาทูลหัวคือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์พระราชปิตุลา(ลุง) เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน พระญาติ
กระทรวงการเคหะและพัฒนาเมืองสหรัฐ

กระทรวงการเคหะและพัฒนาเมืองสหรัฐอเมริกา (HUD) เป็นกระทรวงบริหารกลางสหรัฐที่มีหน้าที่กำกับดูแลรัฐบัญญัติเกี่ยวกับที่พักอาศัยและการพัฒนาเมืองตามนโยบายของรัฐบาลกลาง โดยมีรัฐมนตรีว่าการกระทรวงการเคหะและพัฒนาเมืองเป็นผู้บังคับบัญชาสูงสุด ซึ่งรายงานตรงต่อประธานาธิบดีสหรัฐ และเป็นสมาชิกคณะรัฐมนตรีของประธานาธิบดีสหรัฐ
ความเป็นมาของกระทรวงเริ่มต้นจากสำนักงานบ้านและการคลังเพื่อที่พักอาศัย โดยกระทรวงก่อตั้งขึ้นเป็นกระทรวงบริการกลางในปี ค.ศ. 1965 โดยเป็นส่วนหนึ่งของโครงการ "เกรทโซไซที" (Great Society) ของประธานาธิบดี ลินดอน บี. จอห์นสัน เพื่อสนองนโยบายพัฒนาและดำเนินงานเกี่ยวกับที่พักอาศัยในเขตมหานคร 
โครงสร้างกระทรวง.
โครงการหลัก.
โครงการหลักของกระทรวง มีดังนี้
โปเกมอน เดอะมูฟวี่ ตอน วิคตินี กับ ผู้กล้าสีดำ เซครอม และ วิคตินี กับ ผู้กล้าสีขาว เรชิรัม

โปเกมอน เดอะมูฟวี่ ตอน วิคตินี กับ ผู้กล้าสีดำ เซครอม (; โรมาจิ: "Gekijōban Poketto Monsutā Besuto Uisshu Bikutini to Kuroki Eiyū Zekuromu")และ โปเกมอน เดอะมูฟวี่ ตอน วิคตินี กับ ผู้กล้าสีขาว เรชิรัม (; โรมาจิ: "Gekijōban Poketto Monsutā Besuto Uisshu Bikutini to Shiroki Eiyū Reshiramu") เป็นภาพยนตร์โปเกมอนเดอะมูฟวี่ที่ 14 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 16 กรกฎาคม พ.ศ. 2554 
เรื่องย่อ.
วิคตินี กับ ผู้กล้าสีดำ เซครอม.
ซาโตชิและเพื่อนๆ ได้เดินทางมาถึงเมืองไอนต์ออร์ค เมืองซึ่งส้าขึ้นล้อมรอบปราสาทที่เรียกกันว่าปราสาทดาบ พวกได้ร่วมแข่งขันโปเกมอนแบทเทิลในงานประจำปีของเมือง ซึ่งซาโตชิสามารถเอาชนะคู่แข่งได้ด้วยความช่วยเหลือจากโปเกมอนมายา วิคทินี! ซึ่งมีความผูกพันเป็นพิเศษกับตำนานเก่าแก่ของชนเผ่าปฐพีและปราสาทแห่งนี้ ... นอกจาก วิคทินี แล้ว ซาโตชิยังได้พบกับ เดร็ด ชายหนุ่มผู้ถูกเลือกจากโปเกมอนในตำนาน เรชิรัม เดร็ดนั้นพยายามที่จะรวบรวมชนเผ่าปฐพีที่แตกแยกไปอยู่ตามที่ตางๆให้กลับมารวมกันเป็นปึกแผ่น ณ อาณาจักรดั้งเดิมอีกครั้งแต่ภารกิจนี้เขาจะต้องใช้พลังของวิคทินีในการเคลื่อนย้ายปราสาทดาบ โดยหารู้ไม่ว่าการกระทำของเขานั้นจะนำมาซึ่งหายนะ ซาโตชิ พิคาชู เซครอม และเพื่อนๆจะสามารถแก้ไขวิกฤติในครั้งนี้ได้หรือไม่? การผจญภัยที่ยิ่งใหญ่ที่สุดในแนวทางประวัติศาตร์โปเกมอนกำลังจะเริ่มขึ้นแล้ว !
ฌอน พอล ล็อกฮาร์ต

ฌอน พอล ล็อกฮาร์ต (เกิดเมื่อวันที่ 31 ตุลาคม ค.ศ. 1986) เป็นนักแสดงและผู้กำกับชาวอเมริกัน ที่รู้จักกันดีในเรื่อง"ฮาร์วีย์ มิลค์ ผู้ชายฉาวโลก" (2008) "จูดาสคิสส์" (2011) "ทริปเปิล ครอสส์" (2013)
อาชีพของล็อกฮาร์ตเริ่มจากการเป็นนักแสดงในภาพยนตร์ลามกเกย์ โดยใช้นามแฝงคือ เบรนต์ คอร์ริแกน ในปี ค.ศ. 2010 เขาเลิกเป็นนักแสดงเกย์ในสื่อลามก และมุ่งเน้นมาที่ภาพยนตร์เกย์ และภาพยนตร์อินดี้ เช่น "จูดาสคิสส์, ซิสเตอร์แมรี่, อนาเธอร์ เกย์ ซีเควล: เกยส์ กอน วาลด์, เวลคัมทูนิวยอร์ก" และอื่น ๆ ในปี ค.ศ. 2011 เขาได้รับบทริกกี้ในภาพยนตร์เรื่อง "ชิลเลอร์รามา"
ในปี ค.ศ. 2012 เขาประกาศว่าเขามีส่วนร่วมในการผลิตภาพยนตร์อินดี้เรื่อง "ทรูธ" กำกับโดย ร็อบ มอเร็ตตี้ แสดงโดยล็อกฮาร์ต และมอเร็ตตี้
ล็อกฮาร์ตได้กลับเข้าสู่วงการภาพยนตร์ลามกเกย์อีกครั้งภายใต้สังกัดฟอลคอนสตูดิโอในปี ค.ศ. 2016
บวร ตาปลา

บวร ตาปลา (ชื่อเล่น: วร; 20 กุมภาพันธ์ พ.ศ. 2531 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลาง ร่วมกับลำพูน วอร์ริเออร์ ในการแข่งขันไทยลีก
ผลงานในระดับอาชีพ.
บวร ตาปลา เป็นที่รู้จักสำหรับแฟนบอลชาวไทยเป็นอย่างดี เขาเป็นกองกลางผู้ทำผลงานยอดเยี่ยมเมื่อครั้งร่วมสังกัดสโมสรฟุตบอลมหาวิทยาลัยนอร์ทกรุงเทพ โดยเป็นกำลังสำคัญให้แก่ทีมดังกล่าว ในการแข่งขันเอไอเอสลีก ดิวิชั่น 2 จากนั้น เขาก็ได้ย้ายมาร่วมสังกัดสโมสรฟุตบอลจังหวัดตราด โดยเป็นหนึ่งในกำลังสำคัญของการพาทีมดังกล่าวจบฤดูกาลที่อันดับ 6 ของการแข่งขันยามาฮ่าลีกวัน
เคาน์เตสอิโลอีสแห่งออเรนจ์-นัสเซา

เคาน์เตสอิโลอีสแห่งออเรนจ์-นัสเซา  เป็นพระธิดาคนแรกใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาคนแรกใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะคนแรกใน คิงวิลเลิม
ประวัติ.
เคาน์เตสอิโลอีสแห่งออเรนจ์-นัสเซา เกิดเมื่อวันที่ 8 มิถุนายน พ.ศ. 2545 เป็นพระธิดาคนใหญ่ใน เจ้าชายคอนสตันตินแห่งเนเธอร์แลนด์ และ เจ้าหญิงลอเรนทีนแห่งเนเธอร์แลนด์ โดยเธอได้รับรับบัพติศมาใน โบถส์แฮโลว ณ อะเดลอน เมื่อวันที่ 15 ธันวาคม ปีเดียวกัน โดยมีบิดามารดาทูลหัวคือ เจ้าชายฟริโซแห่งออเรนจ์-นัสเซา พระปิตุลา(ลุง) เจ้าหญิงแคโรไลนาแห่งบูร์บง-ปาร์มา และ มกุฎราชกุมารีแห่งนอร์เวย์
เคาน์เตสเลโอนอร์แห่งออเรนจ์-นัสเซา

เคาน์เตสอิโลอีสแห่งออเรนจ์-นัสเซา  เป็นพระธิดาพระองค์เล็กใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะใน คิงวิลเลิม เธอมีพระมารดาทูลหัวคือ ควีนมักซิมา ผู้เป็นพระราชปิตุลานี(ป้าสะใภ้)
เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน

เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน  เป็นพระโอรสพระองค์ใหญ่ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ มารี-เอแลน เอเจล่า มาริแลนน์ แวน เดอ เบริก มีพระบุตร 3 คน
เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน

เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน  เป็นพระโอรสพระองค์ที่ 2 ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ อันเนตต์ สแครฟ มีพระบุตร 3 พระองค์
พระประวัติ.
เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน ประสูติเมื่อวันที่ 25 ธันวาคม พ.ศ. 2512 เป็นพระโอรสพระองค์ที่ 2 ใน เจ้าหญิงมาร์ครีตแห่งเนเธอร์แลนด์ และ ปีเตอร์ ฟัน โฟลเลินโฮเฟิน เป็นพระภาคิไนยใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชนัดดาใน สมเด็จพระราชินีนาถยูเลียนาแห่งเนเธอร์แลนด์ โดยเมื่อครั้นทรงพระเยาว์ ทรงประทับในอาเพลโดร์น ร่วมกับพระชนกและพระชนนีพร้อมด้วยพระเชษฐา ต่อมาในปี พ.ศ. 2518 ทรงเข้ารับการศึกษา ณ โรงเรียนประจำเมืองจนถึงชั้นมัธยมศึกษา ต่อมาเมื่อทรงเจริญพระชันษา ทรงเข้าเรียนระดับมหาวิทยาลัย ณ มหาวิทยาลัยจอร์จทาวน์ และเสด็จนิวัติกลับเนเธอร์แลนด์และศึกษาจนจบปริญญโท คณะวิทยาศาสตร์ 
พระองค์ไม่ค่อยประกอบพระกรณียากิจในฐานะพระราชวงศ์เท่าไรนัก ทรงประกอบธุรกิจส่วนพระองค์เป็นหลัก ต่อมาพระองค์ทรงเสกสมรสกับ อันเนตต์ สแครฟ ซึ่งเธอได้รับพระราชทานพระยศที่ เจ้าหญิงแห่งออเรนจ์-นัสเซา ชั้นไฮเนส มีพระบุตร 3 คน
พระพลานามัย.
ประมาณปลายเดือนสิงหาคม 2556 สำนักพระราชวังได้ออกแถลงการณ์ถึงพระพลานามัยของพระองค์ว่า ทรงประชวรด้วยพระโรค มะเร็งต่อมน้ำเหลืองชนิดฮอด์จกิน และ โรคลำไส้อักเสบ แต่ไม่เป็นอันตรายมานัก
เจ้าชายปีเตอร์-คริสเตียนแห่งออเรนจ์-นัสเซา ฟัน โฟลเลินโฮเฟิน

เจ้าชายปีเตอร์-คริสเตียนแห่งออเรนจ์-นัสเซา ฟัน โฟลเลินโฮเฟิน  เป็นพระโอรสพระองค์ที่ 3 ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ อานิตา เธโอโดร่า แวน เอค มีพระบุตร 2 พระองค์
เจ้าชายฟลอริสแห่งออเรนจ์-นัสเซา ฟัน โฟลเลินโฮเฟิน

เจ้าชายปีฟลอริสแห่งออเรนจ์-นัสเซา ฟัน โฟลเลินโฮเฟิน  เป็นพระโอรสพระองค์สุดท้อง ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ ไอเม่ เลโอนี่ อัลกองด์ มารี เซินเกน มีพระบุตร3พระองค์
สโมสรฟุตบอลอุบล ยูเอ็มที ยูไนเต็ด ในฤดูกาล 2560

สโมสรฟุตบอลอุบล ยูเอ็มที ยูไนเต็ด ในฤดูกาล 2560 นับเป็นฤดูกาลแรก ของสโมสรฟุตบอลอุบล ยูเอ็มที ยูไนเต็ด ในศึกโตโยต้า ไทย ลีก ลีกอันดับหนึ่งของประเทศไทย
รายชื่อผู้เล่น ฤดูกาล 2560.
<templatestyles src="Template:Football squad player/styles.css" />
ก่อนเปิดฤดูกาลและนัดกระชับมิตร.
      ชนะ
      เสมอ
      แพ้
 "ณ วันที่ 18 พฤศจิกายน 2560"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
เคานต์อิงกอล์ฟแห่งโรเซินบอร์ก

เคานต์อิงกอล์ฟแห่งโรเซินบอร์ก ; หรือเดิม เจ้าชายอิงกอล์ฟแห่งเดนมาร์ก พระโอรสพระองค์กลางในเจ้าชายคนุด รัชทายาทแห่งเดนมาร์ก กับ เจ้าหญิงคาโรลีเนอ-มาทิลเดอแห่งเดนมาร์ก เป็นพระอนุชาในเจ้าหญิงเอลิซาเบธแห่งเดนมาร์ก เขาลาออกจากการเป็น "เจ้าชายแห่งเดนมาร์ก" และดำรงตำแหน่ง "เคานต์แห่งโรเซินบอร์ก" เขาเสกสมรสจำนวน 2 ครั้ง แต่ไม่มีโอรส-ธิดา
ปัจจุบัน พระองค์เป็นพระบุตรเพียงพระองค์เดียวในเจ้าชายคนุด รัชทายาทแห่งเดนมาร์ก ที่ยังทรงมีพระขนม์ชีพอยู่ ภายหลังการสิ้นพระชนม์ของเจ้าหญิงเอลิซาเบธแห่งเดนมาร์ก พระเชษฐภคินี และยังเป็นพระราชนัดดาชายเพียงพระองค์เดียวในพระเจ้าคริสเตียนที่ 10 แห่งเดนมาร์กที่ยังทรงพระชนม์อยู่
พระกรณียากิจ.
เคานต์อิงกอล์ฟแห่งโรเซินบอร์ก ทรงงานในฐานะพระราชวงศ์พระองค์หนึ่ง ร่วมกับเคาน์เตสซูซี พระชายา อาทิ งานอภิเษกสมรสของ เจ้าชายเฟรเดอริก มกุฎราชกุมารแห่งเดนมาร์ก และเจ้าหญิงแมรี มกุฎราชกุมารีแห่งเดนมาร์ก เมื่อวันที่ 14 พฤษภาคม ค.ศ. 2004 นอกจากนี้ยังเสด็จไปร่วมงานพระราชพิธีรำลึกถึงจักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) เมื่อวันที่ 22 กันยายน ค.ศ. 2006 ในรัสเซีย หรืองานเสกสมรสทั้ง 2 ครั้งของ เจ้าชายโจอาคิมแห่งเดนมาร์ก และเสด็จไปร่วมงานเฉลิมฉลองวันคล้ายวันประสูติปีที่ 75 ของเจ้าชายเฮนริกแห่งเดนมาร์ก พระราชสวามี เมื่อวันที่ 11 มิถุนายน ค.ศ. 2009 และยังทรงงานเกี่ยวกับการเกษตรกรของเดนมาร์ก โดยทรงอุปถัมภ์โคงการเกี่ยวกับการเกษตรของเดนมาร์กอีกด้วย เคานต์อิงกอล์ฟได้รับเบี้ยเลี้ยงจากพระราชวังเดนมาร์กปีละ 1.4 ล้านโครนเดนมาร์ก ซึ่งพระองค์ทรงมีรายได้หลายอย่างอาทิ ตึกจำนวน 5 หลังในโคเปนเฮเกน หรืออพาร์ตเมนต์กลางกรุงออสโล 5 หลัง
เคานต์คริสเตียนแห่งโรเซินบอร์ก

เคานต์คริสเตียนแห่งโรเซินบอร์ก ; หรือเดิม เจ้าชายคริสเตียนแห่งเดนมาร์ก พระโอรสพระองค์เล็กใน เจ้าชายคนุด รัชทายาทแห่งเดนมาร์ก กับเจ้าหญิงคาโรลีเนอ-มาทิลเดอแห่งเดนมาร์ก เป็นพระอนุชาในเจ้าหญิงเอลิซาเบธแห่งเดนมาร์กและเคานต์อิงกอล์ฟแห่งโรเซินบอร์ก เขาลาออกจากการเป็น "เจ้าชายแห่งเดนมาร์ก" และดำรงตำแหน่ง "เคานต์แห่งโรเซินบอร์ก" ดั่งพระเชษฐา เขาเสกสมรสกับแอนน์ ดอริช (ต่อมาเป็น แอนน์ ดอริชแห่งโรเซินบอร์ก) มีโอรส-ธิดาจำนวน 3 คน
ที่ตั้งของโลกในเอกภพ

ที่ตั้งของโลกในเอกภพ  นับตั้งแต่มนุษย์ได้เริ่มสร้างและสมมุติตำแหน่งที่ตั้งของโลกขึ้นเมื่อประมาณ 400 ปีที่แล้วจากการสังเกตการณ์ด้วยกล้องส่องทางไกล ซึ่งเริ่มมีความแพร่หลายมากในหลายศตวรรษที่ผ่านมา ในอดีตนานมาแล้วนั้นมนุษย์เชื่อว่าโลกเป็นศูนย์กลางของจักรวาลซึ่งประกอบด้วยดาวเคราะห์, ดวงอาทิตย์และดวงจันทร์หมุนรอบโลก ต่อมามีการยอมรับแนวคิดดวงอาทิตย์เป็นศูนย์กลางในศตวรรษที่ 17 และจากการสังเกตของนักดาราศาสตร์นามว่าวิลเลียม เฮอร์เชลได้อธิบายต่ออีกว่าดวงอาทิตย์และระบบสุริยะอยู่ในดาราจักรที่เป็นรูปแผ่นดิสก์ขนาดใหญ่ ในศตวรรษที่ 20 มีข้อสังเกตจากการสำรวจดาราจักรชนิดก้นหอย ซึ่งเผยให้เห็นว่าดาราจักรทางช้างเผือกของเราเป็นหนึ่งในพันล้านดาราจักรในจักรวาลที่กำลังขยายตัว จึงมีการจัดกลุ่มกระจุกดาราจักรขึ้นในตอนปลายของศตวรรษที่ 20 จากนั้นก็มีการกำหนดเอกภพที่สังเกตได้ซึ่งเกิดจากกลุ่มกระจุกดาราจักรและช่องว่างขนาดใหญ่ (Cosmic voids) รวมกันเป็นใยเอกภพ (Galaxy filament) กลุ่มกระจุกดาราจักร, ช่องว่างและใยเอกภพนั้นเป็นโครงสร้างใหญ่ ๆ ที่สามารถพบและสังเกตได้ในเอกภพ โครงสร้างเหล่ามีขนาดใหญ่มาก อาจมีขนาดมากกว่า 1000 เมกะพาร์เซก เอกภพนั้นจะรวมจนกลายเป็นเนื้อเดียวกันซึ่งหมายความว่าทุกส่วนของเอกภพนั้นมีค่าเฉลี่ยความหนาแน่นขององค์ประกอบและโครงสร้างเดียวกัน
ปัจจุบันนี้มนุษย์ก็ยังไม่รู้ว่าจุดสิ้นสุดหรือขอบของเอกภพนั้นอยู่ที่ใด เนื่องจากโลกเป็นส่วนเล็ก ๆ ในเอกภพจึงไม่สามารถหาขอบของเอกภพได้จากโลก เอกภพที่สังเกตได้เป็นเขตที่กำหนดขึ้นและเป็นเพียงส่วนหนึ่งของเอกภพเท่านั้น เอกภพที่สังเกตได้สามารถมองเห็นได้จากโลกเพราะเป็นอาณาเขตที่เป็นผลมาจากการสังเกตการณ์บนพื้นโลก ทำให้เอกภพที่สังเกตได้มีโลกเป็นศูนย์กลาง
การอ้างอิงตำแหน่งของโลกนี้เป็นเพียงการสมุติขึ้นเนื่องจากยังไม่ทราบขนาด, จุดสิ้นสุดและรูปร่างของเอกภพอย่างแน่ชัด นอกจากนี้ยังมีสมมุติฐานมากมายที่บอกว่าเอกภพนี้เป็นเพียง 1 ในหลาย ๆ พหุภพ ซึ่งสมมุติฐานนี้ก็ยังไม่มีหลักฐานที่แน่นอนและเชื้อถือได้
แผนภาพตำแหน่งของโลกในสถานที่ต่าง ๆ ของเอกภพ
สถาบันเอเชียศึกษา จุฬาลงกรณ์มหาวิทยาลัย

สถาบันเอเชียศึกษา จุฬาลงกรณ์มหาวิทยาลัย เป็นสถาบันวิจัยของจุฬาลงกรณ์มหาวิทยาลัย  ดำเนินงานวิจัยทั้งในระดับประเทศ ภูมิภาคและประเด็นศึกษาเกี่ยวกัปทวีปเอเชีย และมีภารกิจในการให้บริการทางวิชาการแก่สังคมในหลายรูปแบบ และมีบทบาทในการให้ความเข้าใจเชิงวิชาการแก่สังคมในประเด็นอันเป็นที่วิพากษ์วิจารณ์หลายครั้ง
ประวัติ.
สถาบันเอเชียศึกษาเป็นสถาบันวิจัยในสังกัดของจุฬาลงกรณ์มหาวิทยาลัย ก่อตั้งใน พ.ศ. 2510 ภายในภาควิชาความสัมพันธ์ระหว่างประเทศ คณะรัฐศาสตร์ จุฬาลงกรณ์มหาวิทยาลัย มีพระราชกฤษฎีกาจัดตั้งขึ้นเป็นสถาบัน เมื่อวันที่ 10 พฤษภาคม พ.ศ. 2528 ในระยะแรกจัดตั้งขึ้นเพื่อส่งเสริมโสตทัศนวัสดุและสื่อสิ่งพิมพ์เกี่ยวกับทวีปเอเชียให้กับภาควิชาความสัมพันธ์ระหว่างประเทศ
ศรุต วิจิตรานนท์

ศรุต วิจิตรานนท์ (เกิด 28 ตุลาคม พ.ศ. 2514) ชื่อเล่น บิ๊ก เป็นนักแสดง พิธีกร นักดนตรีชาวไทย และเป็นนักดนตรีวงโซลอาฟเตอร์ซิกซ์ สังกัดเบเกอรี่มิวสิค รับหน้าที่ตำแหน่งมือเบส
ประวัติ.
ศรุตศึกษาที่ โรงเรียนปานะพันธุ์วิทยา จากนั้นศึกษาที่โรงเรียนเตรียมอุดมศึกษาน้อมเกล้า ได้เริ่มตั้งวงดนตรีตั้งแต่เรียนมัธยม และศึกษาต่อที่มหาวิทยาลัยหอการค้าไทยแล้วย้ายไปเรียนที่มหาวิทยาลัยอัสสัมชัญ ได้เจอเพื่อนวงโซลอาฟเตอร์ซิกซ์ที่นี่จึงได้ก่อตั้งวงขึ้น จนมีผลงานอัลบั้มแรกชุด "Soul After Six" ในปี พ.ศ. 2539 มีเพลงดังคือ "ก้อนหินละเมอ" จากนั้นวงได้แยกย้ายกันนาน 6 ปี ก่อนจะกลับมารวมตัวกันในปี 2545 กับอัลบั้มชุด "The Rhythm" และมีอัลบั้มคัฟเวอร์ชุด "Mellow Moods" ในปี 2561 ยังออกซิงเกิ้ล "ในฝัน" ซึ่งศรุตเป็นผู้ร้องเอง
ศรุตก้าวสู่การแสดงโดยได้แสดงละครเรื่อง "กุหลาบที่ไร้หนาม" โดยเล่นเป็นพระรอง และมีผลงานแจ้งเกิดคือเรื่อง "เก็บแผ่นดิน" หลังจากนั้นก็มาเรื่อง "เพลงผ้าฟ้าล้อมดาว" แล้วก็มีเรื่อง "แม้เลือกเกิดได้" จากนั้นได้แสดงเรื่อง "บางระจัน" รับบทเป็นนายทองแสงใหญ่ และมีผลงานออกมามากกว่า 35 เรื่อง แม้ละครเรื่องนั้นจะเป็นบทบาทสมทบ แต่ก็เป็นบทที่มีความโดดเด่นอยู่ไม่น้อย 
ในปี 2561 ได้รับบทเป็นพระเพทราชา ในละครอิงประวัติศาสตร์ "บุพเพสันนิวาส" ที่ต่อมาเริ่มมีคนสนใจในบทบาทนี้จนเป็นกระแส และจากบทนี้ทำให้เขาได้รับการเสนอชื่อเข้าชิงรางวัลโทรทัศน์ทองคำ ครั้งที่ 33 สาขาดาราสนับสนุนชายดีเด่น แต่พ่ายให้หลุยส์ สก๊อตจากละครเรื่องเดียวกัน และได้รับรางวัลสยามดารา สตาร์ อวอร์ด 2018 สาขานักแสดงสมทบชายยอดเยี่ยม 
ด้านชีวิตส่วนตัว มีบุตรชาย 1 คน ชื่อ ศุภวิทย์ วิจิตรานนท์ ต่อมาในปี 2562 สมรสกับชณัญพัชร์
ผลงาน.
ดนตรี.
ผลงานทั้งหมดร่วมกับวงโซลอาฟเตอร์ซิกซ์
เจ้าหญิงมาริแลนน์แห่งออเรนจ์-นัสเซา ฟัน โฟลเลินโฮเฟิน

เจ้าหญิงมาริแลนน์แห่งออเรนจ์-นัสเซา ฟัน โฟลเลินโฮเฟิน  เป็นพระชายาใน เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน พระโอรสพระองค์แรกใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน พระองค์เป็นบุตรีของนาย ฮันส์ แวน เดอ เบริก อดีตรัฐมนตรีกระทรวงต่างประเทศเนเธอร์แลนด์ พระองค์และพระสวามี มีพระบุตรร่วมกัน 3 พระองค์
เจ้าหญิงอันเนตต์แห่งออเรนจ์-นัสเซา ฟัน โฟลเลินโฮเฟิน

เจ้าหญิงอันเนตต์แห่งออเรนจ์-นัสเซา ฟัน โฟลเลินโฮเฟิน  เป็นพระชายาใน เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน พระโอรสพระองค์ที่ 2 ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน พระองค์และพระสวามี มีพระบุตรร่วมกัน 3 พระองค์
เจ้าหญิงอานิตาแห่งออเรนจ์-นัสเซา ฟัน โฟลเลินโฮเฟิน

เจ้าหญิงอานิตาแห่งออเรนจ์-นัสเซา ฟัน โฟลเลินโฮเฟิน  เป็นพระชายาใน เจ้าชายปีเตอร์-คริสเตียนแห่งออเรนจ์-นัสเซา ฟัน โฟลเลินโฮเฟิน พระโอรสพระองค์ที่ 3 ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน พระองค์และพระสวามี มีพระบุตรร่วมกัน 2 พระองค์
เจ้าหญิงไอเมแห่งออเรนจ์-นัสเซา ฟัน โฟลเลินโฮเฟิน

เจ้าหญิงไอเมแห่งออเรนจ์-นัสเซา ฟัน โฟลเลินโฮเฟิน  เป็นพระชายาใน เจ้าชายฟลอริสแห่งออเรนจ์-นัสเซา ฟัน โฟลเลินโฮเฟิน พระโอรสพระองค์สุดท้องใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน พระองค์และพระสวามี มีพระบุตรร่วมกัน 3 พระองค์
โจแอนน์

โจแอนน์  เป็นสตูดิโออัลบั้มลำดับที่ 5 ของนักร้องชาวอเมริกัน เลดีกากา เผยแพร่เมื่อวันที่ 21 ตุลาคม ค.ศ. 2016 โดยสตรีมไลน์ และอินเตอร์สโคปเรเคิดส์ โดยมีกากา, มาร์ก รอนสัน และบลัดป็อปดูแลการผลิต นอกเหนือจากผู้ร่วมงานคนอื่น ๆ เช่น เควิน พาร์กเกอร์, เอมิล เฮย์นี, เจฟฟ์ บาสเกอร์ และจอช โฮม ในทางดนตรี"โจแอนน์"เป็นเพลงแนวแดนซ์ป็อป ซอฟต์ร็อก และอเมริกานา พร้อมองค์ประกอบแนวเพลงคันทรี โดยมุ่งเน้นไปที่เสียงร้องของกากา อัลบั้มนี้นำเสนอเนื้อหาเกี่ยวกับอารมณ์ของครอบครัวและชีวิต การเสียชีวิตของป้าของเธอ โจแอนน์ สเตฟานี เจอร์มานอตตา ซึ่งมีอิทธิพลอย่างมากต่อการบันทึกนี้ ประสบการณ์ของนักร้องที่แสดงในละครทางโทรทัศน์เรื่อง"อเมริกันฮอร์เรอร์สตอรี" ก็มีอิทธิพลต่อกระบวนการสร้างสรรค์ของนักร้องเช่นกัน
"โจแอนน์"กลายเป็นอัลบั้มที่สี่ติดต่อกันของกากาที่เปิดตัวบนชาร์ตบิลบอร์ด 200 ของสหรัฐฯ และติดอันดับสูงสุด 10 อันดับในกว่า 25 ประเทศ โดยได้รับการรับรองในบางประเทศ เพื่อเป็นการโปรโมตซิงเกิลสามเพลงได้รับการปล่อยตัว: "เพอร์เฟกต์อิลลูชัน" "มิลเลียนรีซันส์" และเพลงไตเติล "เพอร์เฟกต์อิลลูชัน" เปิดตัวเป็นซิงเกิลนำของอัลบั้มเมื่อวันที่ 9 กันยายน ค.ศ. 2016 และขึ้นอันดับหนึ่งในฝรั่งเศส ขณะที่ "มิลเลียนรีซันส์" ขึ้นสู่อันดับสี่ในสหรัฐอเมริกา เพลงไตเติลเวอร์ชันเปียโนได้รับการเผยแพร่ทางวิทยุในบางพื้นที่ซึ่งเป็นซิงเกิลที่สามของอัลบั้ม อัลบั้มนี้ได้รับการชื่นชมจากนักวิจารณ์โดยทั่วไป ซึ่งชื่นชมในด้านการกำกับดนตรี เสียงร้อง การผลิต และเนื้อหาเพลงของกากา แต่มีปฏิกิริยาที่คลุมเครือเนื่องจากขาดความสอดคล้องกัน "โจแอนน์"ได้รับการเสนอชื่อเข้าชิงรางวัลอัลบั้มเพลงป็อปยอดเยี่ยมในงานประกาศผลรางวัลแกรมมี ครั้งที่ 60 ส่วนเพลง "มิลเลียนรีซันส์" และ "โจแอนน์" ได้รับการเสนอชื่อเข้าชิงรางวัลการแสดงเดี่ยวเพลงป็อปยอดเยี่ยม ในปีต่อมาก็ได้รับรางวัลนี้
การเปิดตัวและการประชาสัมพันธ์อัลบั้มซึ่งทำภาพลักษณ์ของกากาอ่อนลง ดูเป็นนักร้องนักแต่งเพลงมากขึ้น ประกอบด้วยหมวกคาวเกิร์ลปีกกว้างสีชมพู ยีนส์วินเทจ และสีพาสเทลเป็นหลัก ทำให้นึกถึงทศวรรษที่ 1970 เธอทำการประชาสัมพันธ์อัลบั้มด้วยไดฟ์บาร์ทัวร์ซึ่งเป็นคอนเสิร์ตประชาสัมพันธ์ที่ไดฟ์บาร์ในสหรัฐอเมริกา และโจแอนน์เวิลด์ทัวร์ ซึ่งเริ่มในเดือนสิงหาคม ค.ศ. 2017 และสิ้นสุดในเดือนกุมภาพันธ์ ค.ศ. 2018 กากายังได้ปรากฏตัวทางโทรทัศน์บางรายการ และเป็นศิลปินหลักในการแสดงช่วงพักครึ่งในซูเปอร์โบวล์ครั้งที่ 51 และเทศกาลโคเชลลาปี ค.ศ. 2017 ในปีนั้นเธอได้ออกภาพยนตร์สารคดีเรื่อง"" เป็นการแสดงการผลิตอัลบั้มและการแสดงช่วงพักครึ่งของเธอ
รายชื่อเพลง.
หมายเหตุ
ชาร์ต.
<templatestyles src="Col-begin/styles.css"/>
สยามดารา สตาร์ส อวอร์ดส์ 2015

สยามดารา สตาร์ส อวอร์ดส์ 2015 เป็นงานที่หนังสือพิมพ์สยามดาราจัดขึ้นเป็นครั้งที่ 8 เพื่อมอบรางวัลเกียรติยศแก่บุคคลในวงการบันเทิง เนื่องในโอกาสฉลองครบรอบ 10 ปี ก้าวสู่ปีที่ 11 ของหนังสือพิมพ์สยามดารารายวัน มีการมอบรางวัลเกียรติยศเพื่อขวัญกำลังใจให้กับคนในวงการบันเทิง ทั้งเบื้องหน้าและเบื้องหลัง โดยรางวัลทั้งหมดมีหลักเกณฑ์การพิจารณาผลงานในรอบขวบปีที่ผ่านมา (ครึ่งปีหลังของปี พ.ศ. 2557 และครึ่งปีแรกของปี พ.ศ. 2558) คัดเลือกโดยคณะกรรมการตัดสินของสยามดารา นำโดยนายยอดชาย ขันธะชวนะ บรรณาธิการบริหาร, นายโอฬาร เชื้อบาง หัวหน้ากองบก.สยามดารา งานประกาศผลรางวัลจัดขึ้น ณ คริสตัล ดีไซน์ เซ็นเตอร์ (ซีดีซี) เมื่อวันที่ 30 มิถุนายน พ.ศ. 2558 โดยมีรางวัลทั้งสิ้น 33 รางวัล ประกอบด้วย สาขาเพลงไทย-สากล 4 รางวัล, สาขาเพลงลูกทุ่ง 7 รางวัล, สาขาภาพยนตร์ 6 รางวัล, สาขาละครโทรทัศน์ 6 รางวัล และ รางวัลพิเศษ 8 รางวัล และสยามดารา สตาร์ส ป็อปปูลาร์ โหวต 2 รางวัล ดังนี้
รางวัลประเภทเพลงไทยสากล.
เพลงฮิตโดนใจ สาขาเพลงไทย-สากล.
ศิลปิน Getsunova / ผู้แต่ง ปณต คุณประเสริฐ / ค่าย ดั๊กบาร์ (จีเอ็มเอ็ม แกรมมี่) 
ศิลปิน Polycat / ผู้แต่ง รัตน จันทร์ประสิทธิ์ / ค่าย สมอลล์รูม
ศิลปิน Cocktail / ผู้แต่ง ปัณฑพล ประสารราชกิจ / ค่าย จีนี่ เร็คคอร์ดส (จีเอ็มเอ็ม แกรมมี่)
ศิลปิน ซันนี่ สุวรรณเมธานนท์ ร่วมร้องกับ ปรีชญา พงษ์ธนานิกร, นิว, หมวดแวน / ผู้แต่ง กรวิก จันทร์แด่น / ค่าย จีเอ็มเอ็ม แกรมมี่
ศิลปิน เสือโคร่ง (Tiger) / ผู้แต่ง ชูเกียรติ ศักดิ์วีระกุล และ วิชญ์วิสิฐ หิรัญวงษ์กุล / ค่าย จีเอ็มเอ็ม แกรมมี่
รางวัลประเภทเพลงไทยลูกทุ่ง.
เพลงลูกทุ่งยอดนิยม.
ศิลปิน หญิงลี ศรีจุมพล / ผู้แต่ง สิทธิพิเศษ ต้นคำ / ค่าย แกรมมี่โกลด์ 
ศิลปิน ไผ่ พงศธร / ผู้แต่ง พงษ์ศักดิ์ ถนอมใจ / ค่าย แกรมมี่โกลด์ 
ศิลปิน กล้วย คลองหอยโข่ง / ผู้แต่ง วสุ ห้าวหาญ / ค่าย สหภาพดนตรี
ศิลปิน ดอกอ้อ ทุ่งทอง / ผู้แต่ง งัวน้อย / ค่าย แกรมมี่โกลด์
ศิลปิน จ่อย ไมค์ทองคำ / ผู้แต่ง ศักดิ์ศิริ มีสมสืบ / ค่าย ยุ้งข้าว เร็คคอร์ด
เพลงลูกทุ่งยอดเยี่ยม.
ศิลปิน ยิ่งยง ยอดบัวงาม / ผู้แต่ง สัญญาลักษณ์ ดอนศรี/ ค่าย ท็อปไลน์ มิวสิค
ศิลปิน จ่อย ไมค์ทองคำ / ผู้แต่ง ศักดิ์ศิริ มีสมสืบ / ค่าย ยุ้งข้าว เร็คคอร์ด
ศิลปิน พรศักดิ์ ส่องแสง / ผู้แต่ง บุญยู้ ลูกแม่ของ / ค่าย เสียงสยามแผ่นเสียง-เทป
ศิลปิน ตุ้ม จ่านกร้อง ชัวร์ / ผู้แต่ง บอย เขมราฐ / ค่าย ชัวร์ เอ็นเตอร์เทนเม้นท์ 
ศิลปิน รุ่ง สุริยา / ผู้แต่ง อ.นิรันดร์ โกไศยกานนท์ / ศิลปินอิสระ
อเล็กซานเดอร์ วูล์ฟ

แอ็กเซล ทิสเชอร์ (Axel Tischer) เกิด 5 พฤศจิกายน ค.ศ. 1986 นักมวยปล้ำอาชีพชาวเยอรมันที่ได้เซ็นสัญญากับWWEภายใต้ชื่อ อเล็กซานเดอร์ วูล์ฟ (Alexander Wolfe) เป็นแชมป์แท็กทีม NXTร่วมกับแซนิตี ทำให้เป็นชาวเยอรมันคนแรกที่ได้แชมป์ในWWE
กระทรวงแรงงานสหรัฐ

กระทรวงแรงงาน (อักษรย่อ:DOL) เป็นหน่วยงานการบริหารของรัฐบาลกลางสหรัฐ มีหน้าที่รับผิดชอบเรื่องดูแลสุขภาพและความปลอดภัยในที่ทำงานของแรงงานในสหรัฐ
ความสามารถในการทำซ้ำ

ความสามารถในการทำซ้ำ  คือคุณสมบัติ (ความสามารถ) ของการวิเคราะห์หรือการทดลองหรือการศึกษาหนึ่งๆ ที่สามารถถูกทำซ้ำได้และให้ผลคล้ายคลึงกัน อาจจะโดยผู้ทดลองเดียวกันหรือคนอื่นก็ได้ ความสามารถในการทำซ้ำนี้เป็นหลักสำคัญอย่างหนึ่งของระเบียบวิธีทางวิทยาศาสตร์
เจ้าหญิงดักมาร์แห่งเดนมาร์ก

เจ้าหญิงดักมาร์แห่งเดนมาร์ก  เป็นพระราชธิดาพระองค์สุดท้องใน สมเด็จพระเจ้าเฟรเดอริกที่ 8 แห่งเดนมาร์ก และสมเด็จพระราชินีลูอีสแห่งเดนมาร์ก ทรงเป็นพระราชขนิษฐาในพระเจ้าคริสเตียนที่ 10 แห่งเดนมาร์ก พระองค์สมรสกับจอห์น คาเซินบลูก มีพระบุตร 5 คน 
พระองค์สิ้นพระชนม์ลงเมื่อวันที่ 11 ตุลาคม ค.ศ. 1961 สิริพระชันษา 71 ปี เป็นพระราชบุตรพระองค์สุดท้ายที่ดำรงพระชนม์ชีพและสิ้นพระชนม์ลงเป็นพระองค์สุดท้ายในสมเด็จพระเจ้าเฟรเดอริกที่ 8 แห่งเดนมาร์ก ทั้งนี้ พระองค์ยังมีศักดิ์เป็นพระญาติในสมเด็จพระราชินีนาถมาร์เกรเธอที่ 2 แห่งเดนมาร์ก สมเด็จพระราชินีอันเนอ-มารีแห่งกรีซ สมเด็จพระราชาธิบดีฮารัลด์ที่ 5 แห่งนอร์เวย์ สมเด็จพระราชาธิบดีโบดวงแห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์
พระนามของพระองค์นั้นได้รับการตั้งให้คล้ายคลึงกับจักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) ผู้เป็นพระปิตุจฉา (อาหญิง) ในพระองค์
เจ้าชายกุสตาฟแห่งเดนมาร์ก

เจ้าชายกุสตาฟแห่งเดนมาร์ก  ทรงเป็นพระราชโอรสพระองค์เล็กใน สมเด็จพระเจ้าเฟรเดอริกที่ 8 แห่งเดนมาร์ก และ สมเด็จพระราชินีลูอีสแห่งเดนมาร์ก ทรงเป็นพระราชอนุชาใน พระเจ้าคริสเตียนที่ 10 แห่งเดนมาร์ก พระองค์มิได้เสกสมรส
เอฟเอคัพ รอบชิงชนะเลิศ 2017

เอฟเอคัพ รอบชิงชนะเลิศ ปี 2017 เป็นรอบชิงชนะเลิศครั้งที่ 136 ของเอฟเอคัพ, การแข่งขันฟุตบอลถ้วยที่เก่าแก่ที่สุดในโลก. ซึ่งจะจัดขึ้นในวันที่ 27 พฤษภาคม ค.ศ. 2017 ที่ สนามกีฬาเวมบลีย์ ในกรุงลอนดอน, ประเทศอังกฤษ และเป็นการตัดสินกันระหว่าง คู่ปรับตลอดกาลร่วมเมืองลอนดอน อาร์เซนอล และ เชลซี. ทีมชนะเลิศจะได้ผ่านเข้าสู่การแข่งขันฟุตบอล ยูฟ่ายูโรปาลีก ฤดูกาล 2017–18 ที่รอบแบ่งกลุ่ม.
เส้นทางสู่นัดชิงชนะเลิศ.
อาร์เซนอล.
อาร์เซนอล, ในฐานะทีมจาก พรีเมียร์ลีก, เริ่มต้นรายการนี้ในรอบสาม. พวกเขาได้ถูกจับสลากโดยออกไปเยือนทีมจาก อีเอฟแอลแชมเปียนชิป เพรสตัน นอร์ท เอนด์. ที่ ดีปเดล, อาร์เซนอล ชนะ 2–1 กับการทำประตูจาก แอรอน แรมซีย์ และ ออลีวีเย ฌีรู. ในรอบสี่, อาร์เซนอลจับสลากพบกับทีมร่วมพรีเมียร์ลีก เซาแทมป์ตัน. ที่ เซนต์แมรีส์สเตเดียม, อาร์เซนอล ชนะ 5–0 กับสองประตูจาก แดนนี เวลเบก และ แฮต-ทริค จาก ทีโอ วอลคอตต์. ในรอบห้า, อาร์เซนอลได้ถูกจับสลากพบกับทีมจากนอกลีก เนชันนัลลีก ไปเยือน ซัตตัน ยูไนเต็ด. ที่ แกนเดอร์ กรีน เลน, อาร์เซนอล ชนะ 2–0 กับประตูจาก ลูกัส เปเรซ และ วอลคอตต์. การแข่งขันแมตช์นี้ยังถูกตั้งข้อสังเกตสำหรับผู้รักษาประตูสำรองของทีมซัตตัน ยูไนเต็ด เวย์น ชอว์ ถูกสอบสวนโดย เอฟเอ และ คณะกรรมาธิการการพนัน สำหรับการรับประทานพายด้านข้างสนามถึงแม้จะมีการเดิมพันราคาต่อรองซึ่งจากภาพถ่ายทอดสดทางโทรทัศน์เขาก็ทำเช่นนั้น. ในรอบก่อนรองชนะเลิศ, อาร์เซนอลได้ถูกจับสลากเล่นแมตช์เหย้าพบกับทีมจากเนชันนัลลีก ลินคอล์น ซิตี. ที่ เอมิเรตส์สเตเดียม, อาร์เซนอล ชนะ 5–0 กับประตูจาก วอลคอตต์, ฌีรู, การทำเข้าประตูตัวเองหนึ่งประตูโดย ลุค วอเตอร์ฟอลล์, อาเลกซิส ซานเชซ และ แรมซีย์. ในรอบรองชนะเลิศที่สนามเป็นกลาง เวมบลีย์ สเตเดียม, อาร์เซนอลลงเล่นพบกับทีมจากพรีเมียร์ลีก แมนเชสเตอร์ซิตี และกรุยทางเข้าสู่รอบชิงชนะเลิศหลังจากเอาชนะ 2–1 กับประตูจาก นาโช มอนเรอัล และ ซานเชซ.
เชลซี.
เชลซียังเริ่มต้นในรอบสามตรงที่พวกเขาได้ถูกจับสลากเล่นในบ้านพบกับทีมจาก ลีกวัน ปีเตอร์โบโร ยูไนเต็ด. ที่สนาม สแตมฟอร์ด บริดจ์, เชลซี ชนะ 4–1 กับสองประตูจาก เปโดร และคนละประตูจาก มีชี บัตชัวยี และ วีลียัง ถึงแม้ว่ากัปตันสโมสร จอห์น เทร์รี จะมาโดนใบแดงไล่ออกจากสนาม.
ในรอบสี่, พวกเขาได้ถูกจับสลากพบกับทีมจาก แชมเปียนชิป เบรนต์ฟอร์ด ที่บ้านของพวกเขา. เชลซี ชนะ 4–0 กับประตูจาก เปโดร, วีลียัง, บรานิสลาฟ อีวานอวิช และ บัตชัวยี. ในรอบห้า, เชลซีได้ถูกจับสลากออกไปเยือนพบกับทีมจากแชมเปียนชิป วุลเวอร์แฮมป์ตัน วอนเดอเรอส์. ที่ สนามกีฬาโมลีนิวส์, เชลซี ชนะ 2–0 กับประตูจาก เปโดร และ เดียโก โกสตา. ในรอบก่อนรองชนะเลิศ, พวกเขาได้ถูกจับสลากพบกับทีมร่วมพรีเมียร์ลีกและ แชมป์เก่าเอฟเอคัพ แมนเชสเตอร์ยูไนเต็ด. ที่ สแตมฟอร์ด บริดจ์, เชลซี ชนะ 1–0 โดยเป็นประตูชัยจาก เอ็นโกโล ก็องเต. ในรอบรองชนะเลิศที่สนามกีฬาเวมบลีย์, เชลซีได้ถูกจับสลากพบกับทีมร่วมพรีเมียร์ลีกและ คู่แข่งร่วมเมืองลอนดอน, ทอตนัม ฮอตสเปอร์. เชลซีผ่านเข้ารอบชิงชนะเลิศด้วยชัยชนะ 4–2 กับสองประตูจาก วีลียัง และคนละประตูจาก เอแดน อาซาร์ และ เนมันยา มาติช.
คัง พัน-ซ็อก

คัง พัน-ซ็อก (เกาหลี: ; ฮันจา: ; อาร์อาร์: "Gang Pan-seok"; เอ็มอาร์: "Kang Pan-sŏk"; 21 เมษายน พ.ศ. 2435 – 31 กรกฎาคม พ.ศ. 2475) เป็นมารดาของคิม อิล-ซ็อง เป็นย่าของคิม จ็อง-อิล และเป็นทวดของคิม จ็อง-อึน ผู้นำประเทศเกาหลีเหนือ เธอเป็นทั้งนักปฏิวัติและนักการเมืองคอมมิวนิสต์ชาวเกาหลี ทุกวันที่ 21 เมษายนของทุกปีในประเทศเกาหลีเหนือจะมีพิธีวางพวงมาลาเพื่อแสดงความรำลึกถึงเธอ ณ พื้นที่ปฏิวัติชิลก็อล (Chilgol Revolutionary Site) หรือชิลก็อลรี เมืองหนึ่งในจังหวัดพย็องอันที่ปัจจุบันเป็นส่วนหนึ่งของกรุงเปียงยาง
ในประเทศเกาหลีเหนือ คัง พัน-ซ็อกจะได้รับการเทิดทูนว่าเป็น "มารดาแห่งเกาหลี" (Mother of Korea) หรือ "มารดาผู้ยิ่งใหญ่ของเกาหลี" (Great Mother of Korea) ซึ่งคิม จ็อง-ซุก  มารดาของคิม จ็อง-อิลก็ถูกเทิดทูนแบบเดียวกันนี้ ทั้งนี้คัง พัน-ซ็อกถือเป็นสมาชิกในครอบครัวคนแรกของคิม อิล-ซ็องที่มีลัทธิบูชาบุคคล เพื่อสนับสนุนความสำคัญของบุตรชายมาตั้งแต่ปลายทศวรรษที่ 1960 เป็นต้นมา ในปี พ.ศ. 2510 หนังสือพิมพ์แรงงาน  ได้ยกย่องให้เธอเป็น "แม่ของทุกคน" (mother of all) ในปีเดียวกันนั้นกลุ่มสตรีประชาธิปไตย (Democratic Women's League) ริเริ่มการรณรงค์ "เรียนรู้จากท่านคัง พัน-ซ็อก" (Learning from Madame Kang Pan-sŏk) และแต่งเพลง "แม่แห่งเกาหลี" เพื่อเป็นเกียรติแก่เธอ นอกจากนี้ยังมีภาพยนตร์ชีวประวัติธรรมิกชน (hagiographic biography) ชื่อว่า "แม่แห่งเกาหลี" (The Mother of Korea) เมื่อปี พ.ศ. 2511
ปัจจุบันมีโบสถ์ชิลก็อลในเปียงยางเป็นอนุสรณ์ที่ถูกสร้างเพื่อรำลึกถึงเธอโดยเฉพาะ เพราะส่วนตัวเธอนับถือศาสนาคริสต์นิกายเพรสไบทีเรียน ซึ่งชื่อของเธอมีความหมายว่า "หิน" ที่สื่อถึงนามของนักบุญเปโตร
คิม ฮย็อง-จิก

คิม ฮย็อง-จิก (เกาหลี: ; 10 กรกฎาคม ค.ศ. 1894 – 5 มิถุนายน ค.ศ. 1926) เป็นนักเคลื่อนไหวเพื่อเอกราชชาวเกาหลีในช่วงที่เกาหลีอยู่ภายใต้การปกครองของญี่ปุ่น เขาเป็นบิดาของคิม อิล-ซ็อง ผู้ก่อตั้งประเทศเกาหลีเหนือ เป็นปู่ของคิม จ็อง-อิล และเป็นทวดของคิม จ็อง-อึน ผู้นำเกาหลีเหนือคนปัจจุบัน
ชีวประวัติ.
ข้อมูลเกี่ยวกับคิมมีน้อยมาก เขาเกิดเมื่อ 10 กรกฎาคม ค.ศ. 1894[] ในหมู่บ้านเล็ก ๆ ชื่อมันกย็องแด ซึ่งตั้งอยู่บนยอดเขามันกย็องบง (만경봉 (萬景峰), "All-Seeing Peak") ห่างจากเปียงยางไปทางต้นน้ำตามแม่น้ำแทดงเพียง 12 กิโลเมตร คิมเป็นบุตรชายของคิม โบ-ฮย็อน (1871–1955) คิมเข้าเรียนที่โรงเรียนซุงชิล  ซึ่งดำเนินการโดยมิชชันนารีชาวอเมริกัน และได้เป็นครูที่โรงเรียนซุนฮวา  ในมันกย็องแดใน ค.ศ. 1913 และโรงเรียนคริสเตียนมย็องชิน  ในพงฮวา-รี เทศมณฑลคังดง ใน ค.ศ. 1916 และต่อมาทำงานเป็นเภสัชกรสมุนไพร ตามแหล่งข้อมูลทางการของเกาหลีเหนือ เขาเสียชีวิตจากปัญหาสุขภาพหลายประการ รวมถึงภาวะเนื้อตายจากความเย็นกัดระดับสาม
คิมและภรรยาของเขาเข้าร่วมคริสตจักรคริสเตียน และคิมยังเคยรับใช้ในฐานะมิชชันนารีโปรเตสแตนต์นอกเวลา มีรายงานว่าคิม อิล-ซ็อง บุตรชายของเขา เข้าโบสถ์ช่วงวัยรุ่นก่อนจะกลายเป็นผู้ไม่เชื่อในพระเจ้าในภายหลัง
คิม อิล-ซ็องมักพูดถึงแนวคิดของบิดาเรื่องชีว็อน (지원 (志遠), หมายถึง ความมุ่งมั่นอันชอบธรรม หรือ ปณิธานอันเที่ยงธรรม)
ชีวประวัติทางการของรัฐบาลเกาหลีเหนือระบุว่าปู่ของคิม จ็อง-อิล "เป็นผู้นำขบวนการปลดปล่อยชาติต่อต้านญี่ปุ่นและเป็นผู้บุกเบิกการเปลี่ยนทิศทางจากการเคลื่อนไหวชาตินิยมไปสู่การเคลื่อนไหวคอมมิวนิสต์ในเกาหลี" เกาหลีเหนืออ้างว่าคิม ฮย็อง-จิกได้จัดการประชุมสำคัญของนักเคลื่อนไหวเพื่อเอกราชในเดือนพฤศจิกายน ค.ศ. 1921 ซึ่งมีการระลึกถึงที่แหล่งปฏิวัติซันซง
จอช แฮร์ร็อป

โจชัว แอนดรูว์ ฮาร์รอป (เกิด 15 ธันวาคม พ.ศ. 2538) นักฟุตบอลอาชีพชาวอังกฤษ เคยลงเล่นให้กับ แมนเชสเตอร์ยูไนเต็ด ในตำแหน่งกองกลาง
อาชีพ.
แมนเชสเตอร์ยูไนเต็ด.
ฮาร์รอปประเดิมสนามในนามทีมชุดใหญ่ให้กับแมนเชสเตอร์ยูไนเต็ดเมื่อวันอาทิตย์ที่ 21 พฤษภาคม พ.ศ. 2560 โดย โชเซ มูรีนโย ผู้จัดการทีมได้ส่งลงเป็นตัวจริงในนัดสุดท้ายของพรีเมียร์ลีก ฤดูกาล 2016–17 ที่ทีมปีศาจแดงเปิด โอลด์แทรฟฟอร์ด เอาชนะทีมปราสาทเรือนแก้ว คริสตัลพาเลซ ไปได้ 2–0 โดยแฮร์ร็อปสามารถทำประตูแรกในอาชีพได้เมื่อเขาเป็นผู้ยิงประตูแรกให้กับทีมปีศาจแดง
เพรสตันนอร์ทเอนด์.
วันที่ 3 กรกฎาคม พ.ศ. 2560 สโมสร เพรสตันนอร์ทเอนด์ ในศึก แชมเปี้ยนชิป ประกาศว่าสามารถคว้าตัวแฮร์ร็อปมาร่วมทีมด้วยสัญญา 4 ปีแต่ไม่มีการเปิดเผยค่าตัว
เดมีตรี มิตเชลล์

เดมีตรี คาริม มิตเชลล์ (เกิด 11 มกราคม พ.ศ. 2540) นักฟุตบอลอาชีพชาวอังกฤษ ในตำแหน่งกองหลัง ปัจจุบันเล่นให้กับเอ็กซิเตอร์ซิตี ในอีเอฟแอลลีกวัน
อาชีพ.
แมนเชสเตอร์ยูไนเต็ด.
มิตเชลล์เริ่มต้นการเป็นนักฟุตบอลที่ศูนย์ฝึกเยาวชนเฟลตเชอร์มอสเรนเจอร์สเช่นเดียวกับ แคเมอรอน บอร์ธวิก-แจ็กสัน และ มาร์คัส แรชฟอร์ด ก่อนจะย้ายเข้ามาอยู่ที่ศูนย์ฝึกเยาวชนของแมนเชสเตอร์ยูไนเต็ดเมื่อ พ.ศ. 2556 ขณะอายุเพียง 16 ปีโดยในช่วงแรกมิตเชลล์เล่นในตำแหน่งกองหน้ากระทั่งบอร์ธวิก-แจ็กสันซึ่งเล่นในตำแหน่งกองหลังถูกยืมตัวไปเล่นกับทีม วูล์ฟแฮมป์ตันวันเดอเรอร์ส มิตเชลล์จึงสลับมาเล่นตำแหน่งกองหลังจนถึงปัจจุบัน
มิตเชลล์ถูก โชเซ มูรีนโย ผู้จัดการทีมชุดใหญ่ของปีศาจแดงเรียกตัวเมื่อวันที่ 7 พฤษภาคม พ.ศ. 2560 เพื่อไปร่วมฝึกซ้อมกับทีมชุดใหญ่ก่อนนัดที่จะออกไปเยือนทีม อาร์เซนอล ที่ เอมิเรตส์สเตเดียม แต่มิตเชลล์ก็ถูกตัดชื่อออกไม่มีชื่อเป็น 1 ใน 18 นักเตะที่ร่วมเดินทางกระทั่งอาทิตย์ต่อมามิตเชลล์ได้ร่วมเดินทางไปกับทีมชุดใหญ่เป็นครั้งแรกในฐานะตัวสำรองในนัดที่ออกไปเยือนและแพ้ ทอตนัมฮอตสเปอร์ 1–2 แต่มิตเชลล์ก็ไม่มีโอกาสได้ลงเล่น
กระทั่งเกมนัดสุดท้ายใน ฤดูกาล 2016–17 มิตเชลล์ก็ได้มีโอกาสประเดิมสนามเป็นครั้งแรกในนัดที่ทีมปีศาจแดงเปิดโอลด์แทรฟฟอร์ดเอาชนะคริสตัลพาเลซไป 2–0
วอลเธอร์ ซอมแมร์ลัธ

วอลเธอร์ ซอมแมร์ลัธ เป็นพระราชบิดาใน สมเด็จพระราชินีซิลเวียแห่งสวีเดน และเป็นพระราชอัยกา ใน เจ้าหญิงวิกตอเรีย มกุฎราชกุมารีแห่งสวีเดน เจ้าชายคาร์ล ฟิลิป ดยุกแห่งแวร์มลันด์ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ โดยเขาเป็นนักธุรกิจชาวเยอรมนีอีกด้วย วอลเธอร์ ถึงแก่กรรมวันที่ 21 ตุลาคม ค.ศ. 1990 สิริอายุรวม 89 ปี
อลิซ ซอมแมร์ลัธ

อลิซ ซอมแมร์ลัธ เป็นพระราชมารดาใน สมเด็จพระราชินีซิลเวียแห่งสวีเดน และเป็นพระราชอัยยิกา ใน เจ้าหญิงวิกตอเรีย มกุฎราชกุมารีแห่งสวีเดน เจ้าชายคาร์ล ฟิลิป ดยุกแห่งแวร์มลันด์ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ อลิซ ถึงแก่กรรมวันที่ 9 มีนาคม ค.ศ. 1997 สิริอายุรวม 90 ปี
อังเคล โกเมส

อังเคล โกเมส (เกิด 31 สิงหาคม ค.ศ. 2000) เป็นนักฟุตบอลอาชีพชาวอังกฤษที่เล่นในตำแหน่งกองกลางให้กับสโมสรมาร์แซย์ในลีกเอิงและทีมชาติอังกฤษ เขาเป็นผู้เล่นสารพัดประโยชน์ โดยเล่นในตำแหน่งกองกลางตัวรุก กองกลางตัวกลาง และกองกลางด้านกว้าง
โกเมสเข้าร่วมทีมแมนเชสเตอร์ยูไนเต็ดตั้งแต่อายุ 6 ขวบ และเปิดตัวในทีมชุดใหญ่ของสโมสรในเดือนพฤษภาคม ค.ศ. 2017 และกลายเป็นผู้เล่นคนแรกที่เกิดในคริสต์ทศวรรษ 2000 ที่ได้เล่นในพรีเมียร์ลีก หลังจากลงเล่นให้ทีมไป 10 นัด เขาถูกปล่อยตัวเมื่อหมดสัญญาในปี ค.ศ. 2020 จากนั้นเขาก็เซ็นสัญญากับลีลในเดือนสิงหาคมและถูกปล่อยยืมตัวไปยังบัววิสตาหนึ่งฤดูกาลทันที เมื่อเขากลับมาฝรั่งเศสในปี ค.ศ. 2021 เขาอยู่ในทีมที่คว้าแชมป์ทรอเฟเดช็องปียง 2021 ก่อนที่จะเปิดตัวในลีกเอิงในเดือนสิงหาคมและเปิดตัวในยูฟ่าแชมเปียนส์ลีกในเดือนกันยายน
อาชีพ.
แมนเชสเตอร์ยูไนเต็ด.
โกเมสเริ่มต้นการเป็นนักฟุตบอลด้วยการเข้าร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2549 ขณะอายุเพียง 6 ปีและเนื่องจากฝีเท้าที่พัฒนาอย่างรวดเร็วทำให้โกเมสก้าวขึ้นมาเล่นในทีมชุดต่าง ๆ ของปีศาจแดงกระทั่งได้ก้าวขึ้นมาติดทีมรุ่นอายุไม่เกิน 18 ปีของสโมสร
วันพฤหัสบดีที่ 18 พฤษภาคม พ.ศ. 2560 โกเมสได้รับรางวัลนักเตะดาวรุ่งยอดเยี่ยมแห่งปีของสโมสรหรือรางวัล Jimmy Murphy Player of the Year ด้วยผลงานลงเล่น 19 นัดทำไป 12 ประตูจากนั้นเพียง 1 วันเขาก็ถูกเรียกตัวให้ไปซ้อมกับทีมชุดใหญ่เพื่อที่จะลงแข่งขันพรีเมียร์ลีกนัดสุดท้ายของฤดูกาล 2016–17 ในนัดที่เปิดบ้านพบกับคริสตัลพาเลซและเอาชนะไปได้ 2–0 เมื่อวันที่ 21 พฤษภาคม พ.ศ. 2560
โกเมสได้ประเดิมสนามในนามทีมชุดใหญ่ให้กับทีมปีศาจแดงด้วยการลงไปเล่นแทน เวย์น รูนีย์ ทำให้โกเมสกลายเป็นนักเตะอายุที่น้อยที่สุดอันดับ 2 ของสโมสรที่ได้ลงเล่นในลีกสูงสุดด้วยวัย 16 ปี 263 วันต่อจาก ดันแคน เอ็ดเวิร์ด ตำนานกองหน้าของทีมที่ทำไว้ด้วยวัย 16 ปี 185 วันเมื่อ พ.ศ. 2495 และนอกจากนี้ยังทำสถิติเป็นนักเตะที่เกิดในยุคมิลเลเนียมคนแรกของสโมสรที่ได้ลงเล่นในพรีเมียร์ลีก
ฤดูกาล 2018–19.
โกเมสได้ลงเล่นนัดแรกของซีซั่นในวันที่ 26 ธันวาคม 2561 เขาได้เปลี่ยนตัวลงเล่นแทนฆวน มาตาในนาทีที่81 ในเกมที่ชนะฮัดเดอส์ฟีลด์ทาวน์3-1
ทีมชาติ.
โกเมสสามารถเลือกเล่น 2 ประเทศได้ นอกจากอังกฤษคือแองโกล่าและโปรตุเกส
สไตล์การเล่น.
สไตล์การเล่นของโกเมสมักจะถูกเปรียบเทียบกับRonaldinho
ชีวิตส่วนตัว.
โกเมสเป็นลูกชายแท้ๆของกิล โกเมส ซึ่งพ่อของเป็นชาวแองโกลันเขาเคยลงเล่นให้กับโปรตุเกสอายุไม่เกิน 21 ปี
ไมโครซอฟท์ เพนต์

ไมโครซอฟท์ เพนต์ (ชื่อเดิมคือ เพนต์บรัช) หรือเป็นที่รู้จักในชื่อ เพนต์ เป็นโปรแกรมคอมพิวเตอร์กราฟิกอย่างง่ายของไมโครซอฟท์ โดยโปรแกรมสามารถบันทึกไฟล์เป็นบิตแมป (ในแบบสี 24-บิต, 256 สี, 16 สี, ขาวดำ, ใช้นามสกุล .bmp), เจเพ็ก, จิฟ (ยกเว้นภาพที่โปร่งใส), พิง (ไม่รองรับสีแบบ alpha channel) และทิฟฟ์แบบหน้าเดียว โดยตัวโปรแกรมมีความสามารถในการวาดทั้งขาวดำและสี แต่ไม่รองรับสเกลสีเทา (grayscale) โดยโปรแกรมนี้มีในระบบปฏิบัติการวินโดวส์ทุกรุ่น ความเรียบง่ายและใช้ได้อย่างรวดเร็วของตัวโปรแกรมทำให้เพนต์กลายเป็นหนึ่งในโปรแกรมที่ใช้งานกันมากที่สุดในระบบปฏิบัติการวินโดวส์ในรุ่นก่อน ๆ และใช้งานกันอย่างแพร่หลายในการตกแต่งภาพแบบง่ายในปัจจุบัน
แต่ในเดือนกรกฎาคม 2560 บนวินโดวส์ 10 ในรุ่น Fall Creators Update นั้น โปรแกรมนี้จะเป็นสถานะเลิกพัฒนา (deprecated) และจะเอาออกในอนาคต เพราะไม่มีการปรับปรุงแล้วและถูกแทนที่ด้วยเพนต์ทรีดี แต่ยังสามารถดาวน์โหลดมาใช้งานได้ที่วินโดวส์สตอร์
โปรแกรมเพนต์ทรีดี.
ในช่วงเดือนพฤษภาคม 2559 ได้เปลี่ยนชื่อโปรแกรมเพนต์ใหม่เป็น เพนต์ทรีดี ซึ่งมีความสามารถในการวาดวัตถุสามมิติ และสามารถทำงานได้ทั้งสองมิติและสามมิติ โดยในขณะนี้มีเพียงวินโดวส์ 10 ในรุ่น Creators Update ขึ้นไปเท่านั้น ที่สามารถใช้งานได้
บูเช็คเทียน (ละครโทรทัศน์ พ.ศ. 2557)

บูเช็คเทียน (จีน: 武媚娘傳奇)  เป็นละครโทรทัศน์ที่กล่าวถึงพระราชประวัติของพระนางบูเช็กเทียน นำแสดงโดย ฟ่าน ปิงปิง, จาง เฟิงอี้, หลี่ จื้อถิง, จาง จวินหนิง ออกอากาศทางช่อง 3 ในวันที่ 1 พฤษภาคม พ.ศ. 2560 ถึง 29 พฤศจิกายน พ.ศ. 2560
เนื้อเรื่องย่อ.
เรื่องราวชีวิตของ พระนางบูเช็กเทียน หรือ อู่ เจ๋อเทียน พระนาง คือ สตรีชาวจีนพระองค์เดียว ที่ได้ขึ้นเป็น “จักรพรรดินี” ครองราชย์อย่างยิ่งใหญ่ในประวัติศาสตร์จีนอันยาวนานกว่า 5,000 ปี แต่ก่อนการขึ้นสู่ตำแหน่งสูงสุด พระองค์ต้องเผชิญกับเรื่องราวต่าง ๆ มากมายตั้งแต่เยาว์วัยจนถึงเติบใหญ่
ประวัติพอสังเขป พระนางบูเช็กเทียนประสูติในปีที่ 7 แห่งรัชสมัยของสมเด็จพระจักรพรรดิถังเกาจู่ โดยปีนั้นเป็นปีที่เกิดสุริยุปราคาเต็มดวง ซึ่งสามารถมองเห็นได้ในประเทศจีน บิดาของพระนางคือ อู่ ซึ่อฮั่ว มีอาชีพเกี่ยวกับการค้าไม้ ซึ่งเป็นเพียงพ่อค้าสามัญชนธรรมดาที่มีฐานะร่ำรวยคนหนึ่ง ส่วนมารดาของพระนางนั้นมาจากตระกูลหยาง ซึ่งเป็นตระกูลที่มีอำนาจมากในสมัยนั้น ในช่วงปีสุดท้ายของรัชสมัยสมเด็จพระจักรพรรดิสุยหยาง หลี่ หยวน ผู้มีตำแหน่งแม่ทัพขุนนางในราชวงศ์สุย ซึ่งภายหลังกลายเป็นจักรพรรดิถังเกาจู่แห่งราชวงศ์ถัง เขาได้เข้าพักอาศัยอยู่ในบ้านของตระกูลอู่ (หรือบู) หลายครั้ง จนมีความสนิทสนมกับครอบครัวนี้
หลังจากหลี่หยวนล้มล้างอำนาจของจักรพรรดิสุยหยางได้แล้ว เขาได้ตอบแทนครอบครัวอู่ ด้วยเงินทอง เมล็ดพันธุ์พืช ที่ดิน และแพรพรรณเนื้อดีต่าง ๆ เป็นอันมาก และเมื่อสถาปนาราชวงศ์ถังสำเร็จ อู่ ซี่อฮั่ว ได้รับตำแหน่งเสนาบดีอาวุโสและตำแหน่งผู้ครองเมืองหยางโจว ลี่โจว และจิงโจว ปัจจุบัน คือ เขตเจียงหลิง ในมณฑลหูเป่ย เมื่อสมเด็จพระจักรพรรดิเกาจู่สิ้นพระชมน์ลง พระราชโอรสของพระองค์ คือ เจ้าชายหลี่ ซื่อหมิน จึงขึ้นครองราชย์ต่อเป็นสมเด็จพระจักรพรรดิถังไท่จงนั่นเอง
เมื่อคุณนายหยางได้ให้กำเนิดทารกน้อยบูเช็กเทียน ได้มีเรื่องเล่ากันว่ามีโหรใหญ่คนหนึ่งชื่อ หยวน เทียนกัง มาเห็นทารกน้อยบูเช็กเทียนที่น่ารักคนนี้ และนึกว่าเป็นเด็กชายจึงออกปากทักไปว่า เด็กคนนี้ถ้าหากเป็นหญิงล่ะก็ ต่อไปจะได้เป็นใหญ่ที่สุดในแผ่นดินจีนเป็นแน่ ยิ่งกว่านั้นเมื่อบูเช็กเทียนได้เข้าวังไปแล้ว โหราจารย์แห่งราชสำนักยังได้พยากรณ์สำทับอีกว่า ถังจะสิ้นในสามรุ่นนายหญิงแซ่อู่มาแทน ซึ่งหมายความว่า บูเช็กเทียนจะได้เป็นยอดสตรีที่ขึ้นเป็นใหญ่หรือปกครองเป็นจักรพรรดินีในสมัยนั้น
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> สถานีโทรทัศน์ไทยทีวีสีช่อง 3
 ซีรีส์กำลังภายใน วันจันทร์- พฤหัสบดี เวลา 18:15 - 19:05 น., วันศุกร์ เวลา 18:00 - 18:45 น. (ตั้งแต่วันที่ 30 สิงหาคม 2560 พบกับวันและเวลาใหม่ วันจันทร์-พุธ เวลา 12:45 - 13:30 น.)</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">บูเช็คเทียน (ละครโทรทัศน์ พ.ศ. 2557)</td>
<th style="width: 33%;">ถัดไป</th>
</tr><tr style="text-align: center;">
<td> สามก๊ก
</td>
<td> มีดบินกรีดฟ้า
</td></tr>
</table>